Journalist Peter Vesterlund: Det er rigtig hårdt at se. Man kan mene, hvad man vil om forældrene, men børnene har ikke nogen skyld i den situation, de er endt i. Det er hårde forhold. Alene i den lejr, Sara og børnene opholder sig i, der døde der 371 børn sidste år. Det er tal fra Røde Kors. Det siger noget om, at det ikke er et godt sted for børn. Der er mangel på mad og rent drikkevand, det er koldt, så det er ikke en holdbar situation for børn. Jeg skal ikke sige, hvad det rigtige er at gøre, eller hvad politikerne skal gøre, men jeg kan objektivt konstatere, at det ikke er et godt sted for børn. Og sådan er hårdt at se - også som journalist, hvor man egentlig bare skal rapportere.